Bermuda 102 | LekkeSlaap
Bermuda 102 is 'n moderne selfsorgwoonstel in Ballito aan die Noordkus van KwaZulu-Natal. Dit is ideaal vir 'n gesin van 6.
Die grondvloer-eenheid het toegang tot 'n lieflike en groot grasperk wat ideaal is vir gesinne met kinders wat heeldag buite wil speel. Dit is ook naby die strand en het direkte toegang tot Ballito se hoofstrand.
Die woonstel beskik oor 3 slaapkamers en het slaapplek vir 6 gaste. Die hoofslaapkamer het 'n koninggrootte-bed, die tweede slaapkamer het 'n koningingrootte-bed en die derde slaapkamer het 2 enkelbeddens. Daar is plafonwaaiers in al die slaapkamers en die leefarea het lugversorging. Die badkamer beskik oor 'n stort, toilet en wasbak, en daar is 'n gaste-toilet.
Die kombuis is toegerus met 'n yskas-vrieskas, mikrogolfoond, oond, stoof, koffie- en teemaakgeriewe, 'n wasmasjien, breekware en eetgerei.
Die leefarea beskik oor gemaklike rusbanke en 'n TV met volledige DStv. Die sitkamer bied toegang tot 'n onderdakstoep met 'n Weber-braai en uitstekende uitsigte.
Gaste kan gerus van die gemeenskaplike swembad en braaigeriewe gebruik maak. Daar is 'n daaglikse skoonmaakdiens.
Daar is 2 parkeerplekke in die kompleks, waarvan 1 op die boonste verdieping is en die ander 1 onderdak is. Die kompleks is stapafstand vanaf winkels en restaurante.